 NA STEVE OTIENO AJALI katika barabara za Kenya zinaendelea kuua watu na wengine kuachwa na majeraha ambayo yatadumu maisha. Kuanzia Januari hadi Julai 5, takriban watu 2,318 wamefariki kwenye barabara za Kenya, kulingana na data kutoka kwa Mamlaka ya Kitaifa ya Uchukuzi na Usalama. Wengi wa waliofariki barabarani ni watembea kwa miguu 824, wakifuatiwa na waendesha pikipiki 605, madereva 425, abiria wa pikipiki 213, abiria wa magari 205 na watumiaji baiskeli 48. Hadi sasa, serikali kupitia Wizara ya Uchukuzi imeelezea wasiwasi wake na kutangaza hatua za kukabili visa hivyo katika siku zijazo. Tangu kuteuliwa kwake kuwa Waziri wa Uchukuzi, Kipchumba Murkomen ametoa maagizo kumi na moja ya kutekeleza viwango vya usalama katika barabara za Kenya. Muhimu miongoni mwayo ni kupigwa marufuku kwa usafiri wa mabasi ya shule kati ya saa 10 jioni na saa 5 asubuhi, sharti la watoto wote wa shule kuketi wakiwa na mikanda ya usalama wakati wote, na kuondolewa kwa gari na mabasi yote yasiyofaa barabarani. Aidha, kumeanzishwa mfumo wa kisasa wa usimamizi wa Usalama Barabarani.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  